पिछले हफ़्ते रिलीज़ हुई उनकी फ़िल्म 'आर.राजकुमार' को बॉक्स ऑफ़िस पर दर्शकों का अच्छा समर्थन मिला.(कहां घिर गए शाहिद कपूर)फ़िल्म व्यापार विशेषज्ञों के मुताबिक़ फ़िल्म ने पहले सप्ताहांत में क़रीब 31 करोड़ रुपए का कारोबार किया. उम्मीद की जा रही है कि फ़िल्म पहले सप्ताह में ही अपनी लागत वसूल कर लेगी.शाहिद की इस फ़िल्म को भी समीक्षकों ने बकवास करार दिया था लेकिन दर्शकों ने फ़िल्म को पसंद किया. शाहिद के लिए ये राहत की ख़बर है क्योंकि कुछ दिनों पहले रिलीज़ हुई उनकी फ़िल्म 'फटा पोस्टर निकला हीरो' फ़्लॉप हो गई थी.बॉलीवुड के 'दबंग' और 'मास्टर ब्लास्टर' सचिन तेंदुलकर एक साथ नज़र आने वाले हैं. किसी फ़िल्म में नहीं बल्कि सेलेब्रिटी क्रिकेट लीग यानी सीसीएल के चौथे संस्करण के लॉन्च के मौक़े पर.इसमें सलमान के छोटे भाई सोहैल की टीम भी शामिल है. ये कार्यक्रम 20 दिसंबर को मुंबई के एक फ़ाइव स्टार होटल में आयोजित होगा. सीसीएल-4 की शुरुआत 25 जनवरी से होगी. इस टूर्नामेंट में विभिन्न फ़िल्मी कलाकारों की टीमें शामिल होंगी.हाल ही में सुप्रीम कोर्ट ने भारत में समलैंगिकता को अपराध घोषित किया है. इस सिलसिले में बॉलीवुड ने समलैंगिकों के पक्ष में आवाज़ उठाई है. सुपरस्टार आमिर ख़ान ने कहा, "मैं बहुत ही निराश हूं. ये फ़ैसला मानवाधिकारों का उल्लंघन है. ये बेहद शर्मनाक बात है."अभिनेता-निर्देशक फ़रहान अख़्तर ने कहा कि सुप्रीम कोर्ट का फ़ैसला ग़लत है. वहीं अभिनेत्री श्रुति हासन ने ट्वीट किया, "ये बात सोच के ही कितनी डरावनी लगती है कि कोई और ये फ़ैसला करे कि हमें किससे प्यार करना चाहिए. यानी अपना साथी चुनने की आज़ादी ही ग़ैरकानूनी घोषित कर दी गई है."करण जौहर और ओनीर ने भी सुप्रीम कोर्ट के फ़ैसले पर निराशा जताई. अभिनेत्री अनुष्का शर्मा ने भी इस फ़ैसले को आज़ादी पर हमला बताया.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)